República Turca de Xipre del Norte

La República Turca de Xipre del Norte (en turcu: Kuzey Kıbrıs Türk Cumhuriyeti) ye un estáu de facto, que controla'l terciu norte de la islla de Xipre, nel Mediterraneu oriental. La so capital ye Nicosia, (denomada Lefkoşa), capitalidá que comparte cola República de Xipre. Turquía ye l'únicu país que la reconoz; tolos demás gobiernos y les Naciones Xuníes reconocen la soberanía de la República de Xipre sobre tola islla. La Organización de la Conferencia Islámica reconoz a la República Turca de Xipre del Norte como un estáu constituyente, baxo'l nome d'Estáu Turcu Xipriota. Referencies Enllaces esternos Wikimedia Commons acueye conteníu multimedia sobre República Turca de Xipre del Norte. República Turca de Xipre del Norte n'OpenStreetMap.